【明報專訊】立法會綜合大樓新建嘅議員樓層噚日舉行平頂儀式,主禮嘅特首李家超喺立法會主席梁君彥等人陪同下,參觀咗用組裝合成(MiC)方法建造嘅議員辦公室,又同議員茶敘。梁君彥致辭時提到,平頂唔等於議員可短期內搬入,未來半年仲要安裝幕牆、接駁機電及IT系統等,目標12月入伙。
喺平頂儀式,李家超、政務司長陳國基、發展局長甯漢豪等官員,連同立法會行管會成員將22個議員辦公室嘅MiC模型,放喺擴建後嘅大樓模型上面,寓意立法會五光十色,生生不息。梁君彥講笑話特首最近嚟親立法會都係23號,議員一聽到23就好興奮。
梁君彥話原址擴建係「非一般工程」,一邊要安全穩妥日夜動工,另一邊要避免受噪音、打風、暴雨影響,順利平頂真係要感謝各個部門。